Modderfontein

Modderfontein het sy ontstaan te danke aan die goudindustrie. Na die ontdekking van goud was mynplofstowwe in groot aanvraag. Die De Zuid Afrikaansche Fabrieken voor Ontplofbare Stoffen Beperkt maatskappy is gestig in 1894. Bouwerk aan die fabriek het op die plase Modderfontein en Klipfontein begin; 'n perseel van 2 400 ha. President Paul Kruger het die fabriek in 1896 geopen. Dit het blyplek aan 2 000 mense verskaf. Na die fabriek geopen is, was 80 000 kissies dinamiet van 25 kg elk per jaar gelewer. Die produksie is gou verhoog na 240 000 kissies per jaar.

 Tweede Vryheidsoorlog 
duimnael|links|Die Britse 17de Lancers tydens die Slag van Modderfontein, skildery deur Richard Caton Woodville (1856–1927)
Tydens die Tweede Vryheidsoorlog het die Britse magte die fabriek beset en genl-maj Robert Baden-Powell het die fabriek sy hoofkwartier gemaak. Na die oorlog is die Brits-Suid-Afrikaanse Plofstofmaatskappy gevorm en is daar weer met produksie begin.

 AECI 
In 1944 is die naam na African Explosives and Chemical Industries (AECI) verander. In 1986 is die dorp amptelik geproklameer.

 Sien ook 
 Lys van dorpe in Suid-Afrika

 Bronne 

 Op Pad in Suid-Afrika. B.P.J. Erasmus. 1995. 

 Eksterne skakels 

Kategorie:Nedersettings in Gauteng